αρχοντος εκεφυλου μηνος βουκατιου επι τοισδε απεδοτο πολυων νικαρχου δελφος τωι απολλωνι τωι πυθιωι σωματα ανδρεια δυο οις ονοματα σιμων ταυριων τιμας αργυριου μναν εξ. βεβαιωτηρ κατα τον νομον και ταν ομολογιαν μικκων ξενωνδα δελφος. παραμενοντων δε σιμων ταυριων παρα πολυωνα αχρι κα ζωηι πολυων ποιεοντες το ποτιτασσομενον ει δε κα μη ποιεωντι το ποτιτασσομενον η αλλο τι κακοποιεωντι εξεστω κολαζειν ως κα αυτος θεληι πολυων και ον κα κελευηι πολυων. ει δε τι κα παθηι πολυων του θεου εστωσαν σιμων ταυριων ελευθεροι οντες και ανεφαπτοι τομ παντα βιον ποιεοντες ο κα θελωντι καθως επιστευσαν τωι θεωι ταν ωναν σιμων ταυριων. βεβαιον δε παρεχοντω τωι απολλωνι ταν ωναν ει τις κα εφαπτηται αυτων ο βεβαιωτηρ μικκων και ο επινομος των πολυωνος. κυριοι δε εοντων και οι αντιτυγχανοντες συλεοντες ως ελευθερων οντων καθως επιστευσαν τωι απολλωνι ταν ωναν σιμων ταυριων αζαμιοι οντες και ανυποδικοι πασας δικας και ζαμιας. μαρτυρες τοι ιερεις ξενων αθαμβος και τοι αρχοντες ξενων φιλαιτωλος αστυοχος και ιδιωται διων θρασυκλης αρχελαος αρχιαδας δαμοχαρης αγαθων δελφοι.
Phokis — Delphi — 193 BC
 193 BC